Góður matur – Sennilega er besta matinn í Skotlandi að finna í Edinborg sem er mikil matar - og sælkeraborg en þar er fjöldinn allur af skemmtilegum og áhugaverðum matsölustöðum sem bjóða upp á matargerð frá öllum heimshornum þótt eðlilega séu margir staðir með skoskan mat . Fjöldann allan af skemmtilegum börum og pöbbum er einnig að finna í Edinborg og þar er hægt að fá frábært gin og góðan bjór . Fallegar byggingar – Kastalar , kirkjur , gamlar byggingar og afar þröng stræti eða svokölluð „ Close “ er víða að finna . Byggingarnar eru margar hverjar í dulúðlegum gotneskum og galdralegum stíl sem er afar heillandi . Höfundur Harry Potter , J. K. Rowling , segist hafa verið innblásin af Edinborg við skrifin sem hún stundaði einmitt á kaffihúsum borgarinnar . Mynd : Nicola Gadler Góð gönguborg – Miðborgin er hæfilega stór , þannig að alltaf er nóg að gera og sjá en hægt að fara nánast allt fótgangandi . Stutt ferðalag – Edinborg er í seilingarfjarlægð frá Íslandi en flugið þangað tekur ekki nema um tvær klukkustundir og aðeins hálfa klukkustund að koma sér niður í miðbæ frá flugvellinum . Easy Jet flýgur beint frá Keflavík til Edinborgar nokkrum sinnum í viku en einnig er hægt að fljúga til Glasgow með Icelandair og taka lest til Edinborgar sem tekur u.þ.b. klukkustund . Garðar og útivistarsvæði – Græn útivistarsvæðieru víða þar sem gaman er að ganga og njóta á góðviðrisdögum . Inn í borginni neðst við The Royal Mile er fjall sem kallast Arthur’s Seat en það er tilvalið fyrir útivistarfólk og þá sem vilja fara í fjallgöngu og njóta útsýnisins . Borg fyrir búðarnörda – Verslanir eru ekki af skornum skammti og þær eru ansi margar í kringum Princesse Street og George Street sem er með svolítið fínni búðum . Mörg þekkt magasín á borð við Harvey Nichols , Jenners , Debenhams , John Lewis og Primark er að finna í miðbænum . Einnig eru margar litlar sætar búðir fyrir aftan kastalann á The Grassmarket . Mynd : Madeleine Kohler Vingjarnlegt viðmót – Skotar eru vingjarnlegir og taka vel á móti aðkomufólki og svo geta þeir líka verið skemmtilegir að spjalla við á öldurhúsum þ.e.a.s. ef maður á annað borð skilur skoskuna en framburður hennar getur stundum verið svolítið frábrugðinn þeirri ensku sem við þekkjum en hann er verulega sjarmerandi . Söguborg – Mikil saga við hvert fótmál , bæði í borginni sem er undir borginni og einnig á götum borgarinna . Tilvalið að fara með leiðsögumanni í sögugöngutúr eða í draugagöngutúr að kveldi en borgin ku vera ein mesta draugaborg í Skotlandi og þó víðar væri leitað . Hátíðir og viðburðir – Edinborg er mikil hátíðarborg og þar eru haldnir margir viðburðir og hátíðir á ári hverju og mætti nefna kvikmyndahátíð , sögusagnahátíð , vísindahátíð , barnahátíð , listahátíð og jazz og blues hátíð svo fátt eitt sé nefnt . Sjá lista yfir hátíðir borgarinnar hér , www.edinburghfestivalcity.com Söfn og aftur söfn – Skemmtileg og fjölbreytt söfn eru í borginni og mætti nefna National museum of Scotland , Scottish National Gallery , The Royal Yacht og Mary King’s Close en þar er hægt að sjá hluta af gömlu borginni sem síðar var byggt ofan á .